stanford-oval/wikipedia huggingface dataset:
Cody Gakpo
Maajoukkueura

Gakpo on pelannut useissa Alankomaiden nuorisomaajoukkueissa. Hän pelasi alle 21-vuotiaiden Euroopan-mestaruuskilpailuissa 2021 alkulohkossa kolme ottelua ja teki Unkaria vastaan kaksi maalia. EM-turnauksen pudotuspeleihin hän ei osallistunut vaan liittyi Alankomaiden A-maajoukkueeseen, johon hänet valittiin kesän 2021 EM-miehistöön. Hän pelasi ensimmäisen A-maaottelunsa tullessaan EM-lopputurnauksen kolmannessa alkulohko-ottelussa Pohjois-Makedoniaa vastaan vaihdosta kentälle runsaat kymmenen minuuttia ennen ottelun loppua. MM-kilpailuissa 2022 hän pelasi Alankomaiden kaikki viisi ottelua avauskokoonpanossa ja teki maalin jokaisessa kolmessa alkulohko-ottelussa, vastustajina Senegal, Ecuador ja Qatar. EM-kilpailuissa 2024 hän pelasi välieriin yltäneen joukkueensa kaikki kuusi ottelua avauskokoonpanossa ja teki maalin alkulohkossa Puolaa ja Itävaltaa sekä neljännesvälierässä Romaniaa vastaan.
Gakpo on lokakuun 2024 puoliväliin mennessä pelannut 34 A-maaottelua ja tehnyt niissä 13 maalia: syyskuussa 2021 MM-karsintaottelussa Montenegroa vastaan, Kansojen liigassa kesäkuussa 2022 Walesia ja syyskuussa 2022 Puolaa vastaan, kolme maalia MM-kilpailuissa 2022, EM-karsinnoissa syyskuussa 2023 Kreikkaa ja Irlantia ja lokakuussa 2023 Gibraltaria vastaan, kolme maalia EM-kilpailuissa 2024 sekä yhden syyskuussa 2024 Kansojen liigan ottelussa Bosnia ja Hertsegovinaa vastaan.
Salibandyn T21 SM-sarja

| T21 SM-sarja |
| --- | --- |

Laji:  salibandy
Maa(t):   Suomi
Perustettu:  1990
Joukkueita:  10
Hallitseva mestari:  EräViikingit
Eniten mestaruuksia:  Erä (9)
Sarjataso:  1.
Alempi taso:  1. divisioona
TV:  SalibandyTV
Sivusto:  T21
T21 SM-sarja  on salibandyn alle 21-vuotiaiden tyttöjen korkein sarjataso.  Sarjan järjestämisestä vastaa Suomen Salibandyliitto. Sarja pelataan yhdessä 10 joukkueen lohkossa yksittäisinä otteluina. Peliaika otteluissa on 3x20 minuuttia tehokasta peliaikaa.
SM-sarjaan selviävät syyskuussa pelattavien SM-karsintojen 10 parasta joukkuetta. Karsintoihin osallistuvat siis myös kaikki edellisen kauden SM-sarjajoukkueet.
Sarjajärjestelmä

Yksinkertainen alkusarja yksittäisinä otteluina.
Peliaika 3 x 20 minuuttia tehokasta peliaikaa. Mikäli varsinainen peliaika päättyy tasan, pelataan
viiden minuutin jatkoaika viidellä viittä vastaan. Jatkoaika päättyy ensimmäiseen hyväksyttyyn
maaliin. Mikäli peli on jatkoajan jälkeen tasatilanteessa, ratkaistaan voittaja viiden parin
rangaistuslaukauskilpailussa.
Alkusarjojen 1.-4. sijoille sijoittuneet joukkueet jatkavat SM-sarjan ylempään jatkosarjaan,
joukkueet sijoilta 5.-7. SM-sarjan jatkosarjaan.
Jatkosarjat

Ylemmässä jatkosarjassa kaksinkertainen ja jatkosarjassa kolminkertainen sarja yksittäisinä
otteluina.
Peliaika 3 x 20 min tehokasta peliaikaa. Mikäli varsinainen peliaika päättyy tasan, pelataan viiden
minuutin jatkoaika viidellä viittä vastaan. Jatkoaika päättyy ensimmäiseen hyväksyttyyn maaliin.
Mikäli peli on jatkoajan jälkeen tasatilanteessa, ratkaistaan voittaja viiden parin
rangaistuslaukauskilpailussa.
Kaksivaiheiset turnausmuotoiset pudotuspelit paras yhdestä-järjestelmällä. Pudotuspelikarsintaan
osallistuu ylemmän jatkosarjan 8.sijoittunut joukkue sekä jatkosarjan joukkueet sijoilta 1.-3 .
Peliaika 3 x 20 min tehokasta peliaikaa. Mikäli varsinainen peliaika päättyy tasan, pelataan 20 min
jatkoaika viidellä viittä vastaan, joka kuitenkin päättyy ensimmäiseen hyväksyttyyn maaliin. Mikäli
peli on jatkoajan jälkeen tasatilanteessa, ratkaistaan voittaja viiden parin
rangaistuslaukauskilpailussa. Varsinaisen peliajan ja jatkoajan välillä on 5 minuutin tauko.
Otteluparit ovat:
1.vaihe:
Jatkosarjan 2.sijoittunut-Jatkosarjan 3.sijoittunut (ottelu 1)
Jatkosarjan 1.sijoittunut-voittaja ottelusta 1 (ottelu 2)
2.vaihe:
Ylemman jatkosarjan 8.sijoittunut-voittaja ottelusta 2.
Kotijoukkueena toimii ylemmän jatkosarjan 8.sijoittunut joukkue.
Mikäli jatkosarjasta tuleva joukkue etenee jatkoon pudotuspelikarsinnoista, he saavat
pudottamansa ylemman jatkosarjajoukkueen runkosarjasijoituksen mukaansa pudotuspeleihin.
Ylemmässä jatkosarjassa kaksinkertainen ja jatkosarjassa kolminkertainen sarja yksittäisinä
otteluina.
Peliaika 3 x 20 min tehokasta peliaikaa. Mikäli varsinainen peliaika päättyy tasan, pelataan viiden
minuutin jatkoaika viidellä viittä vastaan. Jatkoaika päättyy ensimmäiseen hyväksyttyyn maaliin.
Mikäli peli on jatkoajan jälkeen tasatilanteessa, ratkaistaan voittaja viiden parin
rangaistuslaukauskilpailussa.
Pudotuspelikarsinta

Kaksivaiheiset turnausmuotoiset pudotuspelit paras yhdestä-järjestelmällä. Pudotuspelikarsintaan
osallistuu ylemmän jatkosarjan 8.sijoittunut joukkue sekä jatkosarjan joukkueet sijoilta 1.-3 .
Peliaika 3 x 20 min tehokasta peliaikaa. Mikäli varsinainen peliaika päättyy tasan, pelataan 20 min
jatkoaika viidellä viittä vastaan, joka kuitenkin päättyy ensimmäiseen hyväksyttyyn maaliin. Mikäli
peli on jatkoajan jälkeen tasatilanteessa, ratkaistaan voittaja viiden parin
rangaistuslaukauskilpailussa. Varsinaisen peliajan ja jatkoajan välillä on 5 minuutin tauko.
Otteluparit ovat:
1.vaihe:
Jatkosarjan 2.sijoittunut-Jatkosarjan 3.sijoittunut (ottelu 1)
Jatkosarjan 1.sijoittunut-voittaja ottelusta 1 (ottelu 2)
2.vaihe:
Ylemman jatkosarjan 8.sijoittunut-voittaja ottelusta 2.
Kotijoukkueena toimii ylemmän jatkosarjan 8.sijoittunut joukkue.
Mikäli jatkosarjasta tuleva joukkue etenee jatkoon pudotuspelikarsinnoista, he saavat
pudottamansa ylemman jatkosarjajoukkueen runkosarjasijoituksen mukaansa pudotuspeleihin.
Pudotuspelit

Puolivälierät:
Ylemmässä jatkosarjassa kaksinkertainen ja jatkosarjassa kolminkertainen sarja yksittäisinä
otteluina.
Peliaika 3 x 20 min tehokasta peliaikaa. Mikäli varsinainen peliaika päättyy tasan, pelataan viiden
minuutin jatkoaika viidellä viittä vastaan. Jatkoaika päättyy ensimmäiseen hyväksyttyyn maaliin.
Mikäli peli on jatkoajan jälkeen tasatilanteessa, ratkaistaan voittaja viiden parin
rangaistuslaukauskilpailussa.
Kaksivaiheiset turnausmuotoiset pudotuspelit paras yhdestä-järjestelmällä. Pudotuspelikarsintaan
osallistuu ylemmän jatkosarjan 8.sijoittunut joukkue sekä jatkosarjan joukkueet sijoilta 1.-3 .
Peliaika 3 x 20 min tehokasta peliaikaa. Mikäli varsinainen peliaika päättyy tasan, pelataan 20 min
jatkoaika viidellä viittä vastaan, joka kuitenkin päättyy ensimmäiseen hyväksyttyyn maaliin. Mikäli
peli on jatkoajan jälkeen tasatilanteessa, ratkaistaan voittaja viiden parin
rangaistuslaukauskilpailussa. Varsinaisen peliajan ja jatkoajan välillä on 5 minuutin tauko.
Otteluparit ovat:
1.vaihe:
Jatkosarjan 2.sijoittunut-Jatkosarjan 3.sijoittunut (ottelu 1)
Jatkosarjan 1.sijoittunut-voittaja ottelusta 1 (ottelu 2)
2.vaihe:
Ylemman jatkosarjan 8.sijoittunut-voittaja ottelusta 2.
Kotijoukkueena toimii ylemmän jatkosarjan 8.sijoittunut joukkue.
Mikäli jatkosarjasta tuleva joukkue etenee jatkoon pudotuspelikarsinnoista, he saavat
pudottamansa ylemman jatkosarjajoukkueen runkosarjasijoituksen mukaansa pudotuspeleihin.
Ylemmän jatkosarjan 1.-7. sijoittuneet sekä pudotuspelikarsinnasta tuleva joukkue jatkavat
pudotuspeleihin. Puolivälierät ja välierät pelataan paras kolmesta -järjestelmällä, finaalit paras
viidestä. Peliaika pudotuspeleissä 3 x 20 minuuttia tehokasta peliaikaa ja tarvittaessa 20 minuutin
jatkoaika, joka päättyy ensimmäiseen hyväksyttyyn maaliin. Varsinaisen peliajan ja jatkoajan välillä
on viiden minuutin erätauko. Mikäli peli on jatkoajan jälkeen tasan, lauotaan
rangaistuslaukauskilpailu viidellä parilla.
Runkosarjan voittaja saa valita ensin vastustajan sijoilta 7.-8.
Runkosarjan 2. sijoittunut saa valita vastustajan sijoilta 6.-8. valitsematta jääneistä joukkueista.
Runkosarjan 3. sijoittunut saa valita vastustajan sijoilta 5.-8. valitsematta jääneistä joukkueista.
Runkosarjan 4. sijoittunut saa vastaansa valitsematta jääneen joukkueen.
Ottelupareissa runkosarjassa paremmin sijoittunut joukkue toimii kotijoukkueena 1. ja
mahdollisessa 3. puolivälieräottelussa.
Välieriin selviävät puolivälierien voittajat.
Välierissä vastakkain pelaavat runkosarjassa parhaiten sijoittunut joukkue ja huonoiten sijoittunut
joukkue sekä runkosarjassa toiseksi parhaiten sijoittunut joukkue ja toiseksi huonoiten sijoittunut
joukkue.
Runkosarjassa paremmin sijoittunut joukkue toimii kotijoukkueena 1. ja mahdollisessa 3.
välieräottelussa.
Finaalit: Finaaliotteluihin selviävät välieräparien voittajat. Runkosarjassa paremmin sijoittunut joukkue
toimii kotijoukkueena 1., 3. ja mahdollisessa 5. loppuottelussa.
Pronssiottelu: Pronssiottelussa pelaavat välieräparien häviäjät. Runkosarjassa paremmin sijoittunut joukkue
toimii kotijoukkueena pronssiottelussa.
A-tyttöjen seuraranking

A-tytöissä on käytössä seuraranking, jonka neljä parasta varmistaa paikkansa SM-sarjassa ensi kaudeksi. Rankingpisteitä saa A-, sekä B-tyttöjen SM-sarjan sijoituksista.
A-tyttöjen seuraranking > Seuraranking 2020–2021

| 0 | 1 | 2 | 3 | 4 |
| --- | --- | --- | --- | --- |
|  | Seura | B | C1 | Yhteensä |
| 1. | PSS | 7 | 10 | 17 |
| 2. | SSRA | 10 | 7 | 17 |
| 3. | SBS Wirmo | 6 | 9 | 15 |
| 4. | EräViikingit | 8 | 5 | 13 |
| 5. | Classic | 5 | 8 | 13 |
| 6. | Pirkat | 9 |  | 9 |
| 7. | Northern Stars |  | 6 | 6 |
| 8. | FBC Loisto | 4 |  | 4 |
| 9. | LASB |  | 4 | 4 |
| 10. | SB-Pro | 1 | 2 | 3 |
| 11. | RSS Panthers | 3 |  | 3 |
| 12. | Josba |  | 3 | 3 |
| 13. | O2-Jyväskylä | 2 |  | 2 |
| 14. | TPS |  | 1 | 1 |
Zach Johnson

| Zach Johnson |
| --- | --- |

Henkilötiedot
Koko nimi:  Zachary Harris Johnson
Syntynyt: 24. helmikuuta 1976 (ikä 48) Iowa City, Iowa, Yhdysvallat
Kansalaisuus:   Yhdysvallat
Puoliso:  Kim Barclay (2003–)
Lapset:  Will Wyatt Abby Jane
Golfaaja
Lempinimi:  Zach
Pituus:  180 senttimetriä
Paino:  74 kilogrammaa
Pelaajaura
Yliopisto:  Draken yliopisto
Tuli ammattilaiseksi:  1998
Tämänhetkiset kiertueet:  PGA Tour (liittyi 2004)
Ammattilaisvoitot:  28
Voittojen lukumäärät kiertueittain
PGA Tour:  12
Muut:  16
Parhaat sijoitukset major-turnauksissa
The Masters Tournament:  Voitto: 2007
U.S. Open:  30:s: 2011
The Open Championship:  Voitto: 2015
PGA Championship:  Kolmas: 2010
Aiheesta muualla
www.zachjohnsongolf.com
PGA
Official World Golf Ranking
Zachary Harris "Zach" Johnson (s. 24. helmikuuta 1976 Iowa City, Iowa) on yhdysvaltalainen ammattilaisgolfaaja. Johnson aloitti ammattilaisuransa vuonna 1998, ja hän on ollut vuodesta 2004 lähtien mukana PGA Tourilla. Heinäkuussa 2015 Johnson oli maailmanrankingissa sijalla 12.
Johnson on saavuttanut urallaan kaksi major-turnauksen voittoa. Ensimmäinen vuoden 2007 The Masters Tournamentistä ja toinen vuoden 2015 Britannian avoimista. Lisäksi Johnson on ollut parhaimmillaan kolmas PGA Championshipissä vuonna 2010, ja 30:s Yhdysvaltain avoimissa vuonna 2011. Johnson on saavuttanut ammattilaisurallaan yhteensä 28 voittoa. Hän on kuulunut myös useasti Yhdysvaltain Ryder Cup -joukkueeseen.
Johnsonilla on omaa nimeänsä kantava säätiö, joka auttaa lapsia ja heidän vanhempiaan Iowan Cedar Rapidsissa.
Oikeusrekisterikeskus

| Oikeusrekisterikeskus  |
| --- | --- |
 Wetterin rakennus ulkoapäin.
Perustettu:  1.3.1996
Tehtävä:  Seuraamusten täytäntöönpano Tietojärjestelmien ylläpito Rekisterien ylläpito
Toimivalta:  Laki oikeusrekisterikeskuksesta 16.11.2012/625
Ministeriö:  Oikeusministeriö
Päätoimi­paikka:  Wetterhoffinkatu 2, 13100 Hämeenlinna
Ylijohtaja:  Jussi Kivinen
Työntekijöitä:  224 (2023)
Vuosibudjetti:  117,8 milj. € (2023)
Aiheesta muualla
www.oikeusrekisterikeskus.fi
Oikeusrekisterikeskus (ORK, ruots. Rättsregistercentralen) on 1.3.1996 toimintansa aloittanut Suomen oikeusministeriön hallinnonalan asiantuntijavirasto. Oikeusrekisterikeskuksen tehtävänä on vastata oikeusministeriön hallinnonalan keskeisten rekistereiden rekisterinpidosta ja tiedonhallinnasta sekä varallisuusrangaistusten täytäntöönpanosta. Lisäksi ORK vastaa oikeushallinnon ICT-palveluiden hankkimisesta, kehittämisestä ja ylläpitämisestä. ORK toimii hallinnonalan IT-hankintayksikkönä ja on itsenäinen kirjanpitoyksikkö.
Viraston juuret ovat vuodessa 1974, jolloin se aloitti tietojärjestelmien kehittämisyksikkönä Hämeenlinnassa.
Toiminta

Oikeusrekisterikeskus on oikeusministeriön alainen valtion virasto, jonka tehtävänä on huolehtia sakkoihin ja vastaaviin rikosoikeudellisiin seuraamuksiin liittyvistä täytäntöönpanotehtävistä sekä huolehtia oikeusministeriön hallinnonalan tietojärjestelmistä ja rekistereistä. ORK käsittelee esimerkiksi pyramidihuijauksen tehneestä WinCapitasta tappioille jääneiden korvaushakemuksia ja ylläpitää muun muassa vaalitietojärjestelmää, rikosrekisteriä, sakkorekisteriä ja hallinnollisten seuraamusmaksujen rekisteriä sekä välittää tietoja näistä muille viranomaisille. Sen päätoimipaikka on ollut Hämeenlinnassa perustamisesta 1.3.1996 lähtien.
Vuonna 2017 ORK:n bruttomenot olivat 14,6 miljoonaa euroa. Lisäksi ORK tuottaa ja välittää hallinnonalalle digipalveluita n. 80 miljoonalla eurolla vuodessa.
Toiminta perustuu lakiin Oikeusrekisterikeskuksesta (625/2012).
Organisaatio

Oikeusrekisterikeskuksessa työskentelee noin 220 henkilöä. Organisatorisesti ORK ja­kau­tuu Tie­to­pal­ve­lui­hin, Järjestelmäpalveluihin, Si­dos­ryh­mä­pal­ve­lui­hin, Hal­lin­to­pal­ve­lui­hin ja Turvallisuuspalveluihin, jot­ka kaik­ki toi­mi­vat tii­viis­sä yh­teis­työs­sä tois­ten­sa kans­sa.
Tietopalvelut
Rekisteripalvelut
Täytäntöönpanopalvelut
Tiedonhallintapalvelut
Toimialan sisäisestä kehityksestä vastaa kehityspalvelut-toiminto.
Järjestelmäpalvelut
Tekninen yksikkö
Osaamisyksikkö
Asiakkuusyksiköt
Toimialaa tukevat matriisissa työskentelevät asiantuntijat kehityspalveluissa, salkunhallinnassa sekä asiakasvastaavina.
Sidosryhmäpalvelut
Hankintapalvelut
Hankintojen lisäksi Sidosryhmäpalveluissa työskentelee ratkaisusuunnittelun, palvelumuotoilun sekä viestinnän asiantuntijoita.
Hallintopalvelut
Henkilöstöpalvelut
Talouspalvelut
Lisäksi Hallintopalvelut huolehtii koko organisaation sisäisestä kehittämisestä.
Turvallisuuspalvelut
Tietosuoja ja -turvapalvelut
Riskienhallinta
Toimitilaturvallisuus
Aiheesta muualla

Oikeusrekisterikeskuksen kotisivut
ORK:n tilinpäätökset
Oikeusministeriön kotisivut
ORK YouTubessa: Maksuajan hakeminen, Rikosrekisteriote iäkkäiden kanssa työskentelyä varten
Ana de Armas

| Ana de Armas |
| --- | --- |
 Ana de Armas Toronton elokuvajuhlilla vuonna 2024.
Henkilötiedot
Koko nimi:  Ana Celia de Armas Caso
Syntynyt: 30. huhtikuuta 1988 (ikä 36) Havanna, Kuuba
Ammatti:  näyttelijä
Puoliso:  Marc Clotet  (vih. 2011; ero 2013)
Näyttelijä
Aktiivisena:  2006–
Merkittävät roolit:  Blade Runner 2049 Veitset esiin – kaikki ovat epäiltyjä Blondi
Aiheesta muualla
IMDb
Elonet
Ana Celia de Armas Caso (s. 30. huhtikuuta 1988 Havanna) on kuubalais-espanjalainen näyttelijä.
De Armas syntyi Havannassa ja varttui pienessä kaupungissa Santa Cruz del Nortessa. Hän opiskeli Kuuban kansallisteatterissa ja muutti 18-vuotiaana Espanjaan ja näytteli siellä muutamissa televisiosarjoissa. Vuonna 2014 hän muutti Los Angelesiin Yhdysvaltoihin. Vuonna 2015 hän näytteli Keanu Reevesin kanssa eroottisessa kauhuelokuvassa Knock Knock ja vuonna 2016 jännityselokuvassa Exposed. Samana vuonna hän näytteli myös nyrkkeilyelokuvassa Hands of Stone ja mustassa komediaelokuvassa War Dogs.
Vuonna 2017 de Armas esiintyi huomattavassa roolissa tieteiselokuvassa Blade Runner 2049 esittäen tekoäly Joita, jota on kutsuttu hänen läpimurtoroolikseen. Vuonna 2019 hän esitti Marta Cabreraa mysteerielokuvassa Veitset esiin – kaikki ovat epäiltyjä, josta hän sai Golden Globe -ehdokkuuden parhaasta naispääosasta. Hän myös esitti Bond-tyttö Palomaa vuoden 2021 James Bond -elokuvassa 007 No Time to Die. Vuonna 2022 de Armas esitti Marilyn Monroeta draamaelokuvassa Blondi, josta hän sai Oscar-ehdokkuuden.
Yksityiselämä

Vuoden 2010 puolessa välissä de Armas alkoi seurustella espanjalaisen näyttelijä Marc Clotetin kanssa. He menivät naimisiin heinäkuussa 2011 ja erosivat vuoden 2013 alussa. Hän oli myös lyhyen aikaa kihloissa yhdysvaltalaisen Franklin Latt'n kanssa, jonka kanssa hän seurusteli vuosina 2015–2016. Vuoden 2020 alussa de Armas alkoi seurustella näyttelijä Ben Affleckin kanssa, jonka hän tapasi Syvissä vesissä -elokuvan tuotannon aikana vuoden 2019 loppupuolella. He erosivat tammikuussa 2021. Nykyään hän on parisuhteessa teknologiajohtaja Paul Boukadakiksen kanssa.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Huom. | Elokuvat>  |
| --- | --- | --- | --- | --- |
| 2006 | Una rosa de Francia | Marie |  |  |
| 2007 | Madrigal | Stella Maris |  |  |
| 2007 | El edén perdido | Gloria | televisioelokuva |  |
| 2009 | Mentrias y gordas | Carola |  |  |
| 2009 | Y de postre, qué | Girl | lyhytelokuva |  |
| 2011 | El callejón | Rosa / Laura |  |  |
| 2011 | Ánima | Julieta | lyhytelokuva |  |
| 2012 | Perrito chino | Sabina | lyhytelokuva |  |
| 2013 | Faraday | Inma Murga |  |  |
| 2014 | Por un puñado de besos | Sol |  |  |
| 2015 | Knock Knock | Bell |  |  |
| 2015 | Anabel | Cris |  |  |
| 2016 | Exposed | Isabel De La Cruz |  |  |
| 2016 | Hands of Stone | Felicidad Iglesias |  |  |
| 2016 | War Dogs | Iz |  |  |
| 2017 | Overdrive | Stephanie |  |  |
| 2017 | Blade Runner 2049 | Joi |  |  |
| 2018 | Corazón | Elena Ramirez | lyhytelokuva |  |
| 2019 | Entering Red |  | lyhytelokuva |  |
| 2019 | Yesterday | Roxanne | kreditoimaton |  |
| 2019 | Kolme sekuntia | Sofia |  |  |
| 2019 | Wasp Network | Ana Magarita Martinez |  |  |
| 2019 | Veitset esiin – kaikki ovat epäiltyjä | Marta Cabrera |  |  |
| 2020 | Sergio | Carolina Larriera |  |  |
| 2020 | The Night Clerk | Andrea Rivera |  |  |
| 2021 | 007 No Time to Die | Paloma |  |  |
| 2022 | Syvissä vesissä | Melinda van Allen |  |  |
| 2022 | The Gray Man | Dani Miranda |  |  |
| 2022 | Blondi | Norma Jeane Mortenson / Marilyn Monroe |  |  |
| 2023 | Ghosted | Sadie Rhodes | myös vastaavana tuottajana |  |
| 2025 | John Wick Presents: Ballerina | Rooney / Ballerina | jälkituotannossa |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Huom. | Televisiosarjat>  |
| --- | --- | --- | --- | --- |
| 2007–2010 | El ínternado | Carolina Leal Solís | 56 jaksoa |  |
| 2010–2012 | Hispania, la leyenda | Nerea | 17 jaksoa |  |
| 2011 | Actrices | oma itsensä | 2 jaksoa |  |
Aiheesta muualla

Kuvia tai muita tiedostoja aiheesta Ana de Armas Wikimedia Commonsissa
Ana de Armas Internet Movie Databasessa. (englanniksi)
Odense

| Odense |
| --- | --- |
 Pyhän Knuutin tuomiokirkko Odensessa.
 vaakuna
 Odense
 Koordinaatit: 55°24′0″N, 10°23′0″E 
Valtio:   Tanska
Alue:  Etelä-Tanskan alue
Kunta:  Odensen kunta
Väkiluku:  172 512
 Ajankohdan 1.1.2014 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Odense on Tanskassa Etelä-Tanskan alueella sijaitsevan Odensen kunnan keskustaajama. Vuoden 2018 alussa koko kunnassa oli 202 348 asukasta.
Odense on Tanskan kolmanneksi suurin kaupunkitaajama Kööpenhaminan ja Aarhusin jälkeen. Se sijaitsee Fynin saarella, ja on Etelä-Tanskan alueen suurin taajama.
Kaupunki sijaitsee Odensejoen (Odense Å) rannalla, 147 km Kööpenhaminasta länteen. Kööpenhaminan ja Jyllannin välinen rautatie kulkee Odensen kautta.
Yksi Etelä-Tanskan yliopiston kampuksista sijaitsee Odensessa. Siellä opiskelee noin 21 000 opiskelijaa.
Historia

Odense on Tanskan vanhimpia kaupunkeja ja vietti 1000-vuotisjuhliaan 1988. Kaupungin nimi tulee sanoista "Odinin vi" eli "Odinin kulttipaikka" ja viittaa skandinaavimytologian pääjumalaan Odiniin. Kaupunkiin on haudattu Tanskan suojeluspyhimys kuningas Knuut IV (k. 1086), minkä vuoksi se oli keskiajalla pyhiinvaelluskohde.
Odensen vanhassa kaupunginosassa on monia vanhoja puutaloja kuten 1600-luvun alussa rakennettu Pernille Lykkes Boder, joka on nykyisin osa kaupunginmuseota. Odensen katedraaliin eli pyhän Knuutin kirkkoon on haudattu sen nimikkopyhän lisäksi kolme muuta kuningasta: Eerik III Lam, Hannu I ja Kristian II. Lisäksi kuningas Fredrik IV kuoli Odensen linnassa.
Kirjailija H. C. Andersen vietti nuoruusvuotensa kaupungissa. Hänen aikaansa se oli Tanskan toiseksi suurin kaupunki, ja Andersen kutsui Odensea pikku Kööpenhaminaksi.
Odensen kuuluisin nähtävyys oli vuonna 1935 rakennettu Odinstårnet (Odinin torni), joka oli Eiffel-tornin jälkeen Euroopan toiseksi korkein torni. Tanskalainen natsijärjestö räjäytti tornin vuonna 1944, eikä sitä ole uudelleenrakennettu.
Maantiede

Kaupunki sijaitsee Odensejoen (Odense Å) rannalla, kolme kilometriä merestä. Yhteys mereen on kaivettu kanavaksi, ja sillä oli suuri merkitys kaupungin kehitykselle. Nykyisin sen merkitys kulkuväylänä on pienentynyt, sillä kanava on liian ahdas nykyaluksille.
Kaupunki ulottuu Odensejoen molemmille puolille, ja jokivarsi muodostaa lähes yhtenäisen viheralueen. Sen osia ovat Odensen eläintarha, pallokerho OB:n kentät, H.C. Andersenin puisto, metsäalue Fruens Bøge ja siirtolapuutarha Søndergårds Haver.
Vanhakaupunki on joen vasemmalla puolella. Tärkein ostoskatu on Vestergade.
Odense sijaitsee 147 km Kööpenhaminasta länteen. Kööpenhaminan ja Jyllanin välinen rautatie kulkee Odensen kautta.
Kulttuuri > Nähtävyyksiä

Hans Christian Andersenin museo ja synnyinkoti
Carl Nielsenin museo ja lapsuudenkoti
Vuosina 1081–1093 perustettu ja 1200-luvulla uudelleenrakennettu tuomiokirkko. Tuomiokirkon alttarin alle on haudattu Tanskan suojeluspyhimys kuningas Knuut IV.
Kulttuuri > Urheilu

Odensen tunnetuin urheiluseura on jalkapallon Superliigassa pelaava Odense BK. Joukkue pelaa kotiottelunsa Nature Energy Parkissa.
Ystävyyskaupungit

Klaksvík, Färsaaret
Kópavogur, Islanti
Norrköping, Ruotsi
Tampere, Suomi
Trondheim, Norja
Upernavik, Grönlanti
Östersundin kunta, Ruotsi
Aiheesta muualla

Wikimedia Commonsissa on kuvia tai muita tiedostoja aiheesta .
Odensen kunnan kotisivut (Arkistoitu – Internet Archive) (tanskaksi)
Etelä-Tanskan yliopisto (tanskaksi) (englanniksi)
Odense City Museums[vanhentunut linkki] (englanniksi, myös tanskankielisenä)
Odense - City of Hans Christian Andersen (Arkistoitu – Internet Archive)
Steven Bergwijn

Steven Bergwijn vuonna 2017.
Steven Charles Bergwijn (s. 8. lokakuuta 1997 Amsterdam) on alankomaalainen jalkapalloilija, pelipaikaltaan laitahyökkääjä. Hän edustaa Saudi-Arabian liigassa pelaavaa Al-Ittihadia. Hän on pelannut aiemmin kotimaansa lisäksi Englannissa. Hän on edustanut Alankomaiden A-maajoukkuetta vuodesta 2018.
Maajoukkueura

Bergwijn pelasi Alankomaiden kaikissa nuorisomaajoukkueissa alle 17-vuotiaista alle 21-vuotiaisiin. Alle 17-vuotiaiden EM-kilpailuissa 2014 hän pelasi neljä ottelua ja teki kolme maalia Alankomaiden saavuttaessa hopeaa. Alle 19-vuotiaiden EM-kilpailuissa 2016 hän pelasi neljä ottelua ja teki kaksi maalia.
Bergwijn pelasi Alankomaiden A-maajoukkueessa ensimmäisen kerran lokakuussa 2018 Kansojen liigan ottelussa Saksaa vastaan. Kesäkuussa 2019 hän pelasi Kansojen liigan välierässä Englantia ja tappiollisessa loppuottelussa Portugalia vastaan. MM-kilpailuissa 2022 Bergwijn pelasi puolivälieriin yltäneen Alankomaiden viidestä ottelusta neljä ja oli kolme kertaa avauskokoonpanossa. EM-kilpailuissa 2024 Alankomaat selviytyi välieriin ja Bergwijn pelasi avauskokoonpanossa neljännesvälierässä Romaniaa ja puolivälierässä Turkkia vastaan.
Bergwijn on lokakuun 2024 puoliväliin mennessä pelannut 35 maaottelua, joissa hän on ollut 21 kertaa avauskokoonpanossa. Hän on tehnyt kahdeksan maaottelumaalia: syyskuussa 2020 Kansojen liigan ottelussa Puolaa ja marraskuussa 2021 MM-karsintaottelussa Norjaa vastaan, kaksi maalia maaliskuussa 2022 ystävyysottelussa Tanskaa vastaan ja yhden maalin kolme päivää myöhemmin ystävyysottelussa Saksaa vastaan sekä yhden kesäkuussa 2022 Kansojen liigan ottelussa Belgiaa, syyskuussa 2022 Kansojen liigan ottelussa Puolaa ja kesäkuussa 2023 Kansojen liigan pronssiottelussa Italiaa vastaan.